Държавен вестник, бр. 85, 2022 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  85
КОНСТИТУЦИОНЕН СЪД
ОПРЕДЕЛЕНИE № 7 
от 18 октомври 2022 г.
по конституционно дело № 16 от 2022 г.
Конституционният съд в състав: предсе-
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, при участието 
на секретар-протоколиста Милена Петрова 
разгледа в закрито заседание на 18 октомври 
2022 г. конституционно дело № 16/2022 г., 
докладвано от съдията Константин Пенчев. 
Производството е по чл. 149, ал. 1, т. 2 от 
Конституцията на Република България във 
фазата по допустимост на искането по реда на 
чл. 19, ал. 1 от Закона за Конституционен съд.
Делото е образувано на 15.07.2022 г. по 
искане на Министерския съвет за установя-
ване на противоконституционност на § 22 от 
преходните и заключителните разпоредби на 
Закона за изменение и допълнение на Закона 
за държавния бюджет на Република България 
за 2022 г. (ЗИДЗДБ на Република България за 
2022 г., обн., ДВ, бр. 52 от 5.07.2022 г.) поради 
противоречие с разпоредбите на чл. 4, ал. 1, 
чл. 8 и чл. 105, ал. 2 от Конституцията.
Оспорената разпоредба има следното съдър-
жание: „Промени в устройствените правилници 
на първостепенните разпоредители с бюджет 
могат да се правят след 31 август 2022 г.“.
Разпоредбата на § 22 от преходните и 
заключителните разпоредби на ЗИДЗДБ на 
Република България за 2022 г. е със срок на 
действие до 31 август 2022 г. С изтичането на 
този срок оспорената норма вече не е дейст-
ващо право, поради което отпада предметът 
на настоящото дело.
С оглед горното и в съответствие с разпо-
редбите на чл. 19 от Закона за Конституционен 
съд и чл. 22, ал. 3 и чл. 26, ал. 1 от Правилника 
за организацията на дейността на Конститу-
ционния съд искането на Министерския съвет 
за установяване на противоконституционност 
на § 22 от преходните и заключителните раз-
поредби на ЗИДЗДБ на Република България 
за 2022 г. (ДВ, бр. 52 от 5.07.2022 г.) следва 
да бъде отклонено, а производството по кон-
ституционно дело № 16/2022 г. – прекратено.
По изложените съображения Конституци-
онният съд
О П Р Е Д Е Л И :
Отклонява искането на Министерския съвет 
за установяване на противоконституционност 
на § 22 от преходните и заключителните раз-
поредби на Закона за изменение и допълнение 
на Закона за държавния бюджет на Република 
България за 2022 г. (ДВ, бр. 52 от 5.07.2022 г.).
Прекратява производството по конститу-
ционно дело № 16/2022 г.
Връща искането на вносителя заедно с 
препис от определението.
Председател:  
Павлина Панова
6677
ОПРЕДЕЛЕНИЕ № 8 
от 18 октомври 2022 г.
по конституционно дело № 15 от 2022 г.
Конституционният съд в състав: предсе-
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, при участието 
на секретар-протоколиста Десислава Пенкова 
разгледа в закрито заседание на 18 октомври 
2022 г. конституционно дело № 15/2022 г., докла-
двано от съдия Мариана Карагьозова-Финкова.
Производството е по чл. 149, ал. 1, т. 1 от 
Конституцията във фазата по допустимост 
съгласно чл. 19, ал. 1 от Закона за Консти-
туционен съд (ЗКС).
Делото е образувано по искане на Минис-
терския съвет на Република България, внесено 
в Конституционния съд на 12 юли 2022 г., за 
даване на задължително тълкуване на разпо-
редбата на чл. 42, ал. 1 от Конституцията на 
Република България.
Петитумът на искането гласи, както следва:
„На основание чл. 150, ал. 1 във връзка 
с чл. 149, ал. 1, т. 1 от Конституцията на 
Република България Ви молим да дадете 
задължително (конформно) тълкуване, чрез 
което Конституционният съд да преодолее 
установените от Европейския съд по права-
та на човека недостатъци на чл. 42, ал. 1 от 
Конституцията на Република България, като 
вложи в разпоредбата съдържание, съответ-
стващо на Конвенцията за защита на правата 
на човека и основните свободи и на практиката 
на Европейския съд по правата на човека.“
В съобразителната част на искането вно-
сителят привежда доводи за твърдяната необ-
ходимост от задължителното тълкуване – „с 
оглед на преодоляване на последиците“ от 
решенията на Европейския съд за правата на 
човека (ЕСПЧ) по делата „Кулински и Събев 
срещу България“ (№ 63849/09, 21 юли 2016 г.), 
„Димов и други срещу България и 13 други“ 
(№ 45660/17) и „Анатолий Маринов срещу 
България“ (№ 26081/17), в които се „устано-
вява нарушение на чл. 3 от Протокол № 1 от 
Конвенцията за защита правата на човека и 
основните свободи.“ Посочва, че основание за 
тези решения срещу България е съдържащата 
се в разпоредбата на чл. 42, ал. 1 от Конститу-
цията „обща, автоматична и недиференцирана 
забрана за упражняване на право на глас от 
страна на лишените от свобода и на ограничено